

**Osnovna šola Franca Lešnika – Vuka**

**Slivnica pri Mariboru**

**NAVODILA ZA OBLIKOVANJE PISNIH NALOG**

Zbrala in uredila

Jožica Korpar, prof.

**Slivnica, 2010**

**VSEBINA / KAZALO**

 **Str.**

|  |  |  |
| --- | --- | --- |
| **1** | **NASLOVNA STRAN NALOGE** | **3** |
| **2** | **OBLIKOVANJE NALOGE** | **4** |
| **3** | **ELEMENTI NASLOVNE STRANI** | **4** |
| **4** | **SPROTNI NASLOV** | **4** |
| **5** | **IZVLEČEK** | **5** |
| **6** | **KAZALA** | **5** |
| **7** | **POGLAVJA** | **5** |
| **8** | **PREGLEDNICE, GRAFIKONI, SLIKE** | **5** |
| **9**  | **PRILOGE** | **6** |
| **10**  | **BIBLIOGRAFSKE NAVEDBE IN CITIRANJE** | **6** |
| **11** | **UPORABLJENI VIRI – KONČNA BIBLIOGRAFIJA** | **6** |
| **11.1** | **Monografije** | **7** |
| **11.2** | **Deli publikacij** | **8** |
| **11.3** | **Uradni dokumenti** | **8** |
| **11.4** | **Elektronski viri** | **9** |
| **12** | **UPORABLJENI VIRI** | **10** |
|  |  |  |
|  |  |  |
|  |  |  |
|  |  |  |

1. **NASLOVNA STRAN PISNE NALOGE**

**Znak ustanove (šole)**

NAZIV USTANOVE

**VRSTA NALOGE**

**NASLOV**

PODNASLOV

Mentor: Ime PRIIMEK Avtor: Ime PRIIMEK

PREDMET: Razred:

Kraj, leto

## 2 OBLIKOVANJE NALOGE

* naloga je napisana z računalnikom,
* na belem papirju formata A 4 z robovi:

 zgornji 25 mm

 spodnji 25 mm

 levi 30 mm

 desni 25 mm

* razmaki med vrsticami so ena in pol,
* velikost črk je 12,
* paginacija (številčenje strani) poteka tekoče z arabskimi številkami blizu zunanjega roba na vrhu strani (desni zgornji rob).

**3 ELEMENTI NASLOVNE STRANI**

* ustanova (uradni naziv šole in kraj),
* vrsta naloge (npr. referat, seminarska naloga, projektna naloga, raziskovalna naloga),
* naslov in podnaslov naloge,
* ime in priimek mentorja / mentorjev,
* predmet, pri katerem je nastala naloga,
* ime in priimek avtorja / avtorjev naloge, razred
* kraj in datum naloge.

**4 SPROTNI NASLOV** (pagina viva ali živa pagina)

Za naslovno stranjo in različnimi vrstami kazal začnemo pisati besedilo (tekst). Nad tekstom lahko oblikujemo sprotni naslov, ki ga od besedila ločimo s črto.

Sprotni naslov vsebuje naslednje bibliografske elemente:

Priimek, I. Leto. *Naslov naloge*. Vrsta nal. Kraj: Ustanova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **IZVLEČEK –** abstrakt

Če naloga vsebuje tudi izvleček, ga uvrstimo takoj za kazalom. Vsebuje največ 200 besed, v njem pa zajamemo smoter, metode, izsledke in sklepe raziskave. Damo ga v okvir 70 x 103 mm. Napišemo ga v jeziku naloge, lahko pa tudi v angleščini, skupaj z bibliografskim opisom in podatkom o številu ilustracij, preglednic in referenc, brez odstavkov, v tretji osebi, z uporabo in razlago kratic in z dodanimi gesli.

1. **KAZALA** so za naslovno stranjo in so lahko:
* kazalo vsebine,
* kazalo preglednic,
* kazalo slik,
* kazalo grafikonov,
* kazalo prilog.
1. **POGLAVJA** številčimo

Za oštevilčenje poglavij uporabljamo arabska števila in dekadni sistem. Poglavja označujemo s števili od 1 dalje. Za številom ne pišemo pike. Podpoglavja ločimo s piko (npr. 1.1). iz velikosti črk je razvidna hierarhija poglavja:

|  |  |
| --- | --- |
| **poglavja 1, 2, 3**poglavja 1.1, 1.2, 1.3**poglavja 1.1.1, 1.1.2**poglavja 1.1.1.1, 1.1.1.2 | **VELIKE ČRKE, KREPKO**VELIKE ČRKE**male črke, krepko**male črke |

1. **PREGLEDNICE, GRAFIKONI, SLIKE**
* imeti morajo zaporedno številko in naslov,
* naslov preglednice mora biti nad preglednico,
* naslov grafikona ali slike pod njima.

 **9 PRILOGE**

- označimo jih z zaporednimi številkami,

- vsaka priloga naj se začne na novi strani,

- v besedilu se na priloge sklicujemo (Priloga 1).

1. **BIBLIOGRAFSKE NAVEDBE IN CITIRANJE**

Kadar povzemamo besedila drugih avtorjev, moramo v nalogi to tudi primerno označiti. Tuja besedila lahko povzamemo na dva načina:

* **s citiranjem** (dobesedno navajanje besed)

Primer:

*»Na branje in proces branja vplivajo mnogi socialno-kulturni dejavniki, hkrati pa ima branje povraten vpliv nanje«* (Pečjak, 1996, str.22).

* **s parafraziranjem** (besede tujega avtorja razložimo oz. povemo z drugimi, svojimi besedami)

Primer:

Kakor piše Sonja Pečjak (1996), na branje in proces branja vplivajo mnogi socialno-kulturni dejavniki, hkrati pa ima branje povraten vpliv nanje.

Na koncu naloge, v poglavju UPORABLJENI VIRI, bo bralec naloge lahko našel popolni bibliografski zapis citiranega dela:

**PEČJAK, Sonja. 1996. *Kako do boljšega branja : tehnike in metode za izboljšanje bralne učinkovitosti.* Ljubljana: ZRSŠ.**

1. **UPORABLJENI VIRI – KONČNA BIBLIOGRAFIJA**

Vse vire, ki jih v nalogi uporabljamo in navajamo, na posebnem listu navedemo na koncu naloge. Končno bibliografijo imenujemo tudi **navedeni ali citatni viri**, **uporabljeni viri** ali **literatura.**

Vire navajamo po abecednem vrstnem redu avtorjev ali naslovov.

* ***bibliografija* =** seznam vseh virov, ki smo jih pri pisanju raziskovalne ali seminarske naloge uporabili in jih navedemo na koncu naloge,
* ***monografija*** = znanstveno delo, ki obravnava določeno temo oz. vprašanje, tudi leposlovno delo,
* ***publikacija*** *=* knjiga, časopis, tiskano delo, namenjeno javnosti.

**11.1 MONOGRAFIJE**

**11.1.1 Monografije – en avtor**

PRIIMEK, Ime. Leto izdaje. *Naslov dela.* Izdaja. Kraj izida: založba. (Zbirka; štetje).

 Primer:

SHAKESPEARE, William. 1999. *Romeo in Julija*. 1.izd. Ljubljana : DZS. (Zbirka Klasje; 9).

* + 1. **Monografije – dva ali trije avtorji**

Če ima delo dva ali tri avtorje vedno navedemo vse. Navedemo jih po abecednem vrstnem redu.

Primer:

ELLEY, Warwick B., GRADIŠAR, Ana, LAPAJNE, Zdenko. 1995. *Kako berejo učenci po svetu in pri nas?: Mednarodna raziskava o bralni pismenosti*. Nova Gorica: Educa. (Pedagoška zbirka).

* + 1. **Monografije – več kot trije avtorji**

Pri več kot treh avtorjih delo obravnavamo kot anonimno, se pravi, da upoštevamo samo naslov brez navajanja avtorjev.

Primer:

*SLOVENSKI pravopis.*  2001. Ljubljana : Založba ZRC, ZRC SAZU.

* 1. **DELI PUBLIKACIJ**

**11.2.1. Članki v monografiji, zborniku**

Avtor oz. avtorji. Leto. Naslov članka oz. prispevka. V: *Naslov monografije*. Izdaja. Kraj: Založba. Str.

- Primer za članek oz. prispevek iz monografije (knjige):

KNEZ, Martin. 1995. Postojnska jama. V: *Enciklopedija Slovenije 9 : Plo-Ps*. Ljubljana: Mladinska knjiga. Str. 177-178.

* + 1. **Članki v serijski publikaciji – reviji**

PRIIMEK, Ime. Leto. Naslov članka. *Naslov revije*, letnik, številka, strani.

- Primer za članek iz revije:

KOPČAVAR, Nina. 2003. Indijanci v perujskih mestih. *GEA,* let. 13, št. 10, str. 29-31.

* + 1. **Članki v serijski publikaciji – časopisu**

PRIIMEK, Ime. Leto. Naslov članka. *Naslov časopisa,* datum, letnik, številka, strani..

- Primer za članek iz časopisa:

HLADNIK-MILHARČIČ, Ervin. 2003. V senci Winstona Churchilla. *Delo*, 20. nov., let. 45, št. 268, str. 4.

* 1. **URADNI DOKUMENTI**

Zakon. Leto. *Naslov publikacije.* Letnik, (datum) številka. Strani.

Primer:

ZAKON o organizaciji in financiranju vzgoje in izobraževanja. 1996. *Uradni list Republike Slovenije*, 53 (29. 02. 1996) št.12. Str. 841-862.

* 1. **ELEKTRONSKI VIRI**

**11.4.1 CD - ROM (zgoščenka)**

PRIIMEK, Ime. Leto izida. *Naslov.* [vrsta medija]. Kraj: založba.

Primer:

BRUS, Robert, ROBIČ, Dušan. 2002. *Sprehod po gozdu* [CD - ROM]. Ljubljana: DZS.

* + 1. **Prispevki na spletu (tekst, slika)**

PRIIMEK, Ime. Leto izida. *Naslov: podnaslov* [vrsta medija]. [Datum zadnjega popravljanja; ura], [citirano datum; ura]. Dostopno na spletnem naslovu.

Primera:

BURGER, Boštjan. 2001. *Željnske jame* [online]. [Datum zadnjega popravljanja 22. maj. 2001; 17:24], [citirano 20. nov. 2003; 12:46]. Dostopno na spletnem naslovu: <http://www.burger.si/Jame/ZeljnskeJame/Zeljnske jame.html>

*Peru* [online]. 2003. [Citirano 13. jan. 2003; 09:00]. Dostopno na spletnem naslovu:

<http://www.lonelyplanet.com/destinations/south\_america/peru/>

1. **UPORABLJENI VIRI**

BON, Milena. 2004. *Navodila za izdelavo pisnih nalog*. [online]. [Datum zadnjega popravljanja 15. jun. 2004], [citirano 20. okt. 2004, 13:45]. Dostopno na spletnem naslovu <http://www.gimnazija-poljane.com/P/Media/CITIRANJE\_IN\_NAVAJANJE\_VIROV-2004.doc>.

BON, Milena, LAH SKERGET, Polona. 1999. Navodila za izdelavo pisnih nalog po mednarodnih standardih. V: *Vodnik za šolske knjižničarje*. Ljubljana: Zavod Republike Slovenije za šolstvo. (Modeli poučevanja in učenja. Knjižnična dejavnost).

STEINBUCH, Majda. 2003. *Navodila za oblikovanje pisnih nalog*. [online]. [Datum zadnjega popravljanja 7. nov. 2003; 10:00], [citirano 27. nov. 2003, 13:30]. Dostopno na spletnem naslovu: <http://anton.lj.zrss.si/doc/KND\_NAVODILA\_SEMINARSKE.doc>.